Ritratt: Google Streetview .td_uid_2_603f3c19bd4e5_rand.td-a-rec-img{text-align:left}.td_uid_2_603f3c19bd4e5_rand.td-a-rec-img img{margin:0 auto 0 0} Ġie konkluż l-Att dwar il-Periti fl-istadju ta' kumitat u fil-ġranet li ġejjin se jkun imressaq it-Tielet Qari ta' dan l-Att għall-approvazzjoni tal-Kamra tad-Deputati. Dan l-Att ġie konkluż wara diversi laqgħat bejn il-Gvern, l-Oppożizzjoni, il-Kamra tal-Periti u stakeholders oħra. Fi stqarrija l-Partit Nazzjonalista qal li l-konklużjoni ta' dan l-Att huwa pass 'il quddiem biex kemm il-professjoni ta' perit infisuha kif wkoll l-industrija tal-kostruzzjoni jkunu aktar regolati u joffru serħan il-moħħ ta' kull min, b' mod jew ieħor, huwa nvolut f'din l-industrija tant importanti għall-ekonomija. Il-Viċi Kap tal-PN għall-Affarijiet tal-Parlament, David Agius, il-Kelliem tal-Oppożizzjoni għat-Trasport u l-Infrastruttura, Toni Bezzina u l-Kelliem tal-Oppożizzjoni għall-Fondi Ewropej u l-Għaqdiet Volontarji, Kevin Cutajar, fi stqarrija konġunta sostnew li dan il-pass tant importanti wasal maċ-ċentinarju tat-twaqqif tal-Kamra tal-Periti fl-1920, waħda mill-aktar professjonijiet antiki f'pajjiżna. Sostnew li huma kienu strumentatali biex dan l-att seta' jiġi konkluż grazzi għal diversi emendi li l-Oppożizzjoni ressqet quddiem dan il-kumitat u għall-insistenza tagħha biex saru d-diskussjonijiet kollha neċessarji biex intlaħaq qbil bejn il-partijiet kollha nvoluti. Il-Partit Nazzjonalista qal li l-Oppożizzjoni se tibqa' taħdem biex liġijiet ta' importanza nazzjonali jkunu diskussi bis-serjeta' f'fora apposta, jkun hemm il-konsultazzjoni neċessarja kif wkoll ikun hemm qbil fuqhom. Filmat: "Mentalità ta' kif se naqilgħu iktar flus minflok kif se ngħixu aħjar"- Pizzuto Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603f3c19bd969_rand.td-a-rec-img{text-align:left}.td_uid_3_603f3c19bd969_rand.td-a-rec-img img{margin:0 auto 0 0}